VYHODNOTENIE MEDZIREZORTNÉHO PRIPOMIENKOVÉHO KONANIA

Predkladaný materiál bol listom č. 887/230-237/2003 zaslaný dňa 02. 04. 2003 na pripomienkové konanie 35-tim subjektom s termínom ukončenia dňa 23. 04. 2003. V uvedenom termíne boli zaslané pripomienky nasledovne:
1)	Národná banka Slovenska – bez pripomienok
2)	Sekcia hospodárskej politiky Úradu vlády SR – bez pripomienok
3)	Ministerstvo spravodlivosti SR – bez pripomienok
4)	Ministerstvo pôdohospodárstva SR – bez pripomienok
5)	Úrad vlády SR – Inštitút pre aproximáciu práva – bez pripomienok
6)	Ministerstvo zahraničných vecí SR – bez pripomienok
7)	Úrad priemyselného vlastníctva SR – bez pripomienok
8)	Ministerstvo výstavy a regionálneho rozvoja SR – bez pripomienok
9)	Správa štátnych hmotných rezerv SR – bez pripomienok
10)	Protimonopolný úrad SR – bez pripomienok
11)	Štatistický úrad SR – bez pripomienok
12)	Ministerstvo vnútra SR – bez pripomienok
13)	Úrad vlády SR – sekcia kontroly – bez pripomienok
14)	Ministerstvo zdravotníctva SR – zásadné pripomienky
15)	Ministerstvo kultúry SR – bez pripomienok
16)	Ministerstvo obrany SR – bez pripomienok
17)	Ministerstvo financií SR – zásadné pripomienky
18)	Úrad pre verejné obstarávanie – bez pripomienok
19)	Generálna prokuratúra SR – bez pripomienok
20)	Ministerstvo dopravy, pôšt a telekomunikácii SR – odporúčacie pripomienky
21)	Úrad pre normalizáciu, metrológiu, skúšobníctvo SR – bez pripomienok
22)	Ministerstvo životného prostredia SR – odporúčacie pripomienky
23)	Národný bezpečnostný úrad – bez pripomienok
24)	Ministerstvo práce, sociálnych vecí a rodiny SR – odporúčacie pripomienky
25)	Úrad pre reguláciu sieťových odvetví – bez pripomienok

Po termíne stanovenom na pripomienkové konanie zaslala svoje stanovisko Konfederácia odborových zväzov a Ministerstvo školstva,  ktorí nemali pripomienky.
Ostatné oslovené subjekty pripomienky nezaslali. 

Spôsob vybavenia pripomienok rezortov, ktoré uplatnili zásadné alebo odporúčacie pripomienky:

Pripomienkujúci rezort	Obsah pripomienok	Spôsob vybavenia	Úprava textu materiálu alebo návrhu uznesenia vlády	
1. MZ SR	Zásadná pripomienka k bodu B.4 k návrhu uznesenia; k predkladacej správe k tvrdeniu na strane 2 „tím IRRT zaznamenal, že dozor nad radiačnou ochranou v jadrových zariadeniach nie je v súlade s dozorom nad jadrovou bezpečnosťou“ – tvrdenie sa ministerstvu nezdá jasné; k prílohe materiálu odporúčanie R.7 ministerstvo považuje za neodôvodnené.	Zásadná pripomienka akceptovaná; ostatné pripomienky zapracované po rokovaní, na poslednej pripomienke ministerstvo netrvá	Úprava návrhu uznesenia vlády – úloha B.4 vypustená; úprava predkladacej správy materiálu v zmysle záverov z rokovania	
2. MF SR	Zásadná pripomienka s premietnutím odporúčania misie IRRT na zvýšenie mzdových výdavkov ÚJD SR na rok 2003 a dopadom na štátny rozpočet vo výške 5885 tis. Sk, namietaný rozpor s častou D.32 uznesenia vlády  SR č. 1231/2002; neexistencia rezervy vo Všeobecnej pokladničnej správe ministerstvo žiada vypustiť úlohu B.1 pre ministra financií z návrhu uznesenia vlády SR.	Zásadná pripomienka akceptovaná; dvojnásobné rokovanie na  úrovni štátneho tajomníka odstránilo rozpory.	Úprava návrhu uznesenia vlády – úloha B.1 vypustená.	
3. MŽP SR	Ministerstvo nemá žiadnu kompetenciu vo vzťahu k jadrovým materiálom a preto navrhuje, aby bolo ministerstvo z odporúčaní v bodoch R.6 a R.9 ako aj z návrhu uznesenia vlády SR vypustené.	Odporúčacia pripomienka akceptovaná.	Úprava návrhu uznesenia vlády – úloha B.4 vypustená.	
4. MPSVR SR	Ministerstvo sa stotožňuje s úlohou uvedenou v bode B.3 návrhu uznesenia vlády a vyjadruje odporúčanie, aby si ministerstvo a ÚJD SR prednostne poskytovali návrhy predpisov v oblasti jadrových zariadení ešte pred oficiálnym pripomienkovým konaním; podľa názoru ministerstva, že ÚJD SR by mal vykonávať „vrchnostenský dozor“ v oblasti bezpečnosti jadrových zariadení, ale nemal by však suplovať kompetencie ostatných dozorných orgánov; podľa názoru ministerstva mal ÚJD SR prizvať zástupcov MPSVR SR na rozhovory s predstaviteľmi tímu IRRT v dňoch  18. – 25. novembra 2002 na koľko niektoré zistenia misie mohli byť prerokované okamžite aj s prijatím príslušných stanovísk a opatrení.	Odporúčacie pripomienky akceptované.	Úprava návrhu uznesenia vlády – úloha B.3 termín posunutý  na 31. 10. 2003 	
5. MDPT SR	Ministerstvo odporúča z návrhu uznesenia vlády vypustiť úlohu pre ministra dopravy, pôšt a telekomunikácii SR	Odporúčacia pripomienka akceptovaná.	Úprava návrhu uznesenia vlády – úloha B.4 vypustená.